Държавен вестник, бр. 66, 2013 г., стр. 63

БРОЙ  66	
Д Ъ Р Ж А В Е Н  В Е С Т Н И К 	
СТР.  63  
Чл. 143. (1) Динамичните параметри се подават 
от доставчиците на балансираща енергия в обоб­
щена форма по образец, утвърден от независимия 
преносен оператор.
(2) При промяна на динамичните параметри 
доставчиците на балансираща енергия информи­
рат своевременно независимия преносен оператор.
(3) Доставчиците на балансираща енергия 
изпращат информацията по ал. 1 на независимия 
преносен оператор по електронна поща, факс или 
чрез други одобрени средства.
Чл. 144. Динамичните параметри включват 
най-малко следната информация:
1. скорост на увеличаване на мощността, 
MW/min;
2. скорост на намаляване на мощността, 
MW/min;
3. максимално възможно количество за дос­
тавка, MWh – само за ВЕЦ и ПАВЕЦ;
4. период за доставка на количеството по т. 3, 
в часове и минути – само за ВЕЦ и ПАВЕЦ;
5. време за активиране на предложението 
надолу за балансиране, min;
6. време за активиране на предложението 
нагоре за балансиране, min;
7. време за изпълнение на инструкция за 
промяна на мощността, подадена от дежурния 
диспечер, от момента на получаването до момента 
на начало на промяната, min;
8. минимална стъпка за промяна на мощ­
ността, MW.
Раздел XI
Форма на представяне и регистриране на пред­
ложения за балансиране
Чл. 145. (1) Регистрираните доставчици на 
балансираща енергия подават предложения за 
балансиране нагоре и предложения за балансиране 
надолу за отклонението от нивата на графиците 
за производство/потребление за всеки отделен 
диспечируем обект във форма, определена от 
независимия преносен оператор.
(2) Предложенията за намаляване на произ­
водството и за увеличаване на потреблението 
съдържат отклонението на активната мощност от 
нивото на заявената в графика за производство/
потребление, периодите на диспечиране и цената 
на предложението.
(3) Предложенията за увеличаване на про­
изводството и за намаляване на потреблението 
съдържат отклонението на активната мощност от 
нивото на заявената в графика за производство/
потребление, периодите на диспечиране и цената 
на предложението.
(4) Предложенията за балансиране нагоре и 
предложенията за балансиране надолу се подават 
от доставчици на балансираща енергия в деня, 
предхождащ доставката, и се отнасят за отделните 
периоди на диспечиране в деня на доставката.
Чл. 146. (1) Продължителността на дадено 
предложение е равна на 15 минути, като дос­
тавчикът е длъжен да подава предложения за 
най-малко шестнадесет последователни периода 
на диспечиране (блок).
(2) Началният и крайният момент на всяко 
предложение съвпадат с четвърт час.
Чл. 147. (1) Стъпката на предложението, по­
дадено за диспечируем обект на производител 
или краен клиент, трябва да е най-малко 5 MW.
(2) Доставчикът може да подава предложения 
за балансиране нагоре или надолу само в рамките 
на работния диапазон на диспечируемия обект.
Чл. 148. (1) Доставчик на балансиращия пазар 
може да подаде за всеки свой диспечируем обект 
по едно предложение за балансиране нагоре и по 
едно предложение за балансиране надолу за един 
блок от шестнадесет периода на диспечиране.
(2) Всеки блок от шестнадесет периода на 
диспечиране започва на кръгъл час.
(3) Цената на предложението за балансиране 
е в сила за целия блок.
Чл. 149. (1) Регистрираните предложения за 
балансиране не могат да бъдат оттегляни.
(2) Цените и количествата на активираните 
предложения се определят, както следва:
1. производител продава на независимия 
преносен оператор произведеното по нареждане 
на дежурния диспечер количество енергия на 
цената на активираното му предложение за ба­
лансиране нагоре;
2. производител купува от независимия пре­
носен оператор непроизведеното по нареждане 
на дежурния диспечер количество енергия на 
цената на активираното му предложение за ба­
лансиране надолу;
3. краен клиент продава на независимия пре­
носен оператор непотребеното по нареждане на 
дежурния диспечер количество енергия на цената 
на активираното му предложение за балансиране 
нагоре;
4. краен клиент купува от независимия пре­
носен оператор потребеното по нареждане на 
дежурния диспечер количество енергия на цената 
на активираното му предложение за балансиране 
надолу.
Раздел XII
Активиране на предложения за балансиране
Чл. 150. (1) Дежурният диспечер активира 
предложения за балансиране, за да поддържа не­
обходимия резерв за вторично регулиране и/или 
баланса на мощностите в ЕЕС.
(2) Дежурният диспечер може да активира съв­
местно предложения за балансиране нагоре или 
надолу с цел да подготви генериращите мощности 
за осигуряване на допълнителен въртящ резерв 
или за да преодолее възникнали ограничения в 
системата.
(3) При активирането на предложения за ба­
лансиране дежурният диспечер може да променя 
работната мощност на съответен обект в рамките 
на тези предложения.
Чл. 151. (1) Предложението за балансиране се 
активира по телефона или чрез други средства 
за комуникация, одобрени от независимия пре­
носен оператор.
(2) Оперативното активиране на предложение 
за балансиране и последвалите инструкции в 
рамките на тяхната продължителност се доку­
ментират в регистрационна таблица, съдържаща 
инструктирано отклонение от графика за произ­
водство/потребление и момента на подаване на 
инструкцията.